《积善堂诗》
宋代·晁冲之

星次朝当赦，龙符夜改元。忽传优老诏，周及庶臣门。

细札颁殊优，陪封锡异恩。大酺堪一笑，束帛不须论。

缅想吾宗盛，恭惟母德尊。孝忠兼仲子，辞翰竞诸孙。

掖诰金鸾润，宫衣翠翟温。万钱宾客贺，五色帝王言。

谖草开新夏，蟠桃属旧樽。曲迎团扇度，舞接綵衣翻。

冰下看鱼尾，霜边见笋根。英声彤管在，绘事画屏存。

有客依同姓，逢人问故园。淹留惊伏腊，俛仰愧晨昏。

西望浮云合，巾车拟载奔。

作者简介：晁冲之，宋代江西派诗人。生卒年不详。字叔用，早年字用道。济州巨野（今属山东）人。晁氏是北宋名门、文学世家。晁冲之的堂兄晁补之、晁说之、晁祯之都是当时有名的文学家。早年师从陈师道。绍圣（1094～1097）初，党争剧烈，兄弟辈多人遭谪贬放逐，他便在阳翟（今河南禹县）具茨山隐居，自号具茨。十多年后回到汴京，当权者欲加任用，拒不接受。终生不恋功名，授承务郎。他同吕本中为知交，来往密切。其子晁公武是《郡斋读书志》的作者。